

**Συγχαρητήρια ΚΟΑ στην Ολίβια Φωτοπούλου**

Νέο παγκύπριο ρεκόρ από την Ολίβια Φωτοπούλου στα 60 μ.! Η πρωταθλήτρια μας συμμετείχε στο «χρυσό» διεθνές μίτινγκ κλειστού στίβου στη Μαδρίτη και τερμάτισε στην πέμπτη θέση στον τελικό των 60μ. με χρόνο 7.26, καταρρίπτοντας το παγκύπριο ρεκόρ που είχε σημειώσει η ίδια (7.27) πριν από δέκα μέρες!

Ο Κυπριακός Οργανισμός Αθλητισμού συγχαίρει την Ολίβια Φωτοπούλου, τον προπονητή και την Ομοσπονδία της, καθώς και την οικογένειά της και εύχεται στην πρωταθλήτριά μας ακόμη μεγαλύτερες διακρίσεις στη συνέχεια.